28-нэ къыдэкIыгъуэ
Котляровхэ Викторрэ Мариерэ я тхылъ тедзапIэм том щэщI хъу и «Кавказ» серием хыхьэ тIощI-рэ еянэ къыдэкIыгъуэ хъуащ Адыгэ, Къэбэрдей-Балъкъэр, Къэрэшей-Шэрджэс республикэхэм я цIыхубэ тхакIуэ, СССР-мрэ Урысей Федерацэмрэ я Къэрал саугъэтхэм, Шолоховым, Островскэм я цIэкIэ щыIэ литературэ саугъэтхэм я лауреат МэшбащIэ Исхьэкъ и «Дорога смерти. Канжальское сражение» романыр.
Адыгэхэм къадэкIуэу Урысей Федерацэм щыпсэу лъэпкъхэм я литературэм щыцIэрыIуэщ МэшбащIэ Исхьэкъ. Къэралым, лъэпкъым яхуэгъэза и псэемыблэж гуащIэ хьэлэлым иджыри зэ щыхьэт техъуащ иджыблагъэ «Урысей Федерацэм ЛэжьыгъэмкIэ и ЛIыхъужь» дыщэ медалыр къызэрыхуагъэфэщар.
Котляровхэ Викторрэ Мариерэ я зэфIэкI ирахьэлIащ «Канжальское сражение» фIэщыгъэ лейри зи гуэдзэн «Дорога смерти» романыр иджыблагъэ зи Iэдакъэ къыщIэ-кIа МэшбащIэ Исхьэкъ и тхыгъэхэм гулъытэ нэхъыбэ хуащIыным.
Викторрэ Мариерэ тхакIуэм хуагъэхьа телеграммэм итщ:
«ПщIэшхуэ зыхуэтщI Исхьэкъ! Дигуми ди псэми къабгъэдэкIыу дынохъуэхъу «Урысей Федерацэм ЛэжьыгъэмкIэ и ЛIыхъужь» цIэ лъапIэр къызэрыпхуагъэфэщамкIэ.
Адыгэ тхыдэм и къэхъугъэ напэкIуэцIхэр къэзыгъэлъэгъуэжахэр мащIэкъым, ауэ блэкIа зэманми иджы дыдэми ар зытхыжахэм нобэрей зэманым акъыл жанкIэ жыжьаплъэу пхыплъу тхыдэм и пэжыр ди нэгу къыщIэзыгъэхьа уэр фIэкIа яхэткъым.
Гумрэ псэмрэ дыхьэ уи тхыгъэхэмкIэ дяпэкIи дыбгъэгуфIэну, уи илъэсхэм къыпхупищэну ди гуапэщ!
ЦIэ лъапIэр къыщыпфIащам ирихьэлIэу, «Дорога смерти. Канжальское сражение» лэжьыгъэр ди тхылъ тедзапIэм и зи чэзу къыдэкIыгъуэ зэрыхъуамрэ уи тхыгъэхэм яIэ щIэупщIэм нэхъри хэхъуэну, тхылъеджэхэм абыхэм гулъытэ нэхъыбэ хуащIы-ну къыхуезыджэхэм ящыщ зы дызэрыхъуамрэ дрогушхуэ».
БЖЬЫХЬЭЛI Розэ.
